Oslo 15. desember 2016

**Referat fra ledermøte torsdag 15. desember kl. 09.00 – 11.30**

**Sted: Møterom hos rektor/direktør**

tilstede: Suzanne Bjørneboe, Jon Refsdal Moe, Hege Nyborg, Ellen Aslaksen, Karianne Bjellås Gilje, Merete Lingjærde, Annemarie Bechmann Hansen, Jørn Mortensen (ref.)

meldt forfall: Tore Dingstad

1. AMU og ARK undersøkelser - oppfølging

v/ direktør

*Hvordan foregår evaluering og tiltak på avdelingsnivå. Dekanene ga tilbakemelding. På spørsmål om hvordan ”tillit til ledelse og overliggende ledelse” behandles.*

*På avdelingsnivå: gjennomført analyse og tiltak: Men også behov for å se på ”Hva er ledergruppens rolle – behov for en tydeliggjøring”. Det er nødvendig å se på:*

*- ”Hvorfor får vi ikke dreis på samarbeidet med seksjonene?”*

*- ”Det er også et kommunikasjonsspørsmål. Hvordan får vi kommunisert at beslutningene som gjøres er i ledergruppen er oppfølging av ARK undersøkelsen?”*

*- Det er mye spørsmål knyttet til rolleavklaringer og oppgaveavklaringer i organisasjonen.*

*- Teaterhøgskolen har vel lidd under et uavklart lederskap – men dette er i endring. Utover dette er det konkrete utfordringer knyttet til forholdet avdelinger/seksjoner som vanskeliggjør relasjonene og samkjøringen mellom avdelinger og seksjoner.*

*- Ledermøtet understreket nødvendigheten av at ledergruppen må prioriteres.*

2. Format på tilbakemeldingssløyfe til avdelinger/seksjoner på vedtak og prosesser

v/ direktør

*- Tas som moment sammen med ledergruppespørsmålet i januar.*

*- Etterspørsel etter referat fra ledermøtene. Dette må bedres som del av profesjonali­seringen av ledelsesambisjonene (se pkt. 1) Kvalitetssikring av prosess og struktur.*

3. Kvalitetsrapport og plan 2016/17

- prosess

- ferdigstilling

- årsrapport

*Sammenfatning og språk bør vurderes. Risikoanalyse mangler på institusjonsnivå. Dette må med. Det er dekanenes oppfatning at det er mangler i det syntetiserte dokumentet. Manglende analyser av utfordringer og mangler. Det er behov for en revisjon av prosessen som sikrer involvering og kvalitetssikring av ledergruppen.*

*Konklusjon: Dokumentet revideres med innsyn fra ledergruppen. I tillegg sendes oppsummering fra avdelingene til styret. Prorektor skal også involveres i prosessen fra ledergruppen/rektorat.*

4. Program for medarbeiderutvikling på Kunsthøgskolen i Oslo

- Orientering ved direktør

*Direktør redegjorde for innsendt søknad.*

5. Strategisamling Voksenåsen 12. – 13. januar

KHiOs utvidede ledergruppe samles på Voksenåsen 12. - 13. januar for å sammenfatte innspillene fra avdelinger, seksjoner og arbeidsgrupper. Den første dagen er satt av til innspill fra avdelinger, seksjoner, arbeidsgrupper, studenter og styre.

Ledermøtet bes komme med innspill til samlingen.

Prosessen videre for strategiarbeidet er vedlagt som eget dokument og orientert til styret.

*Rektor beskrev ambisjonene med samlingen på Voksenåsen. Samlingen er utvidet for å sikre bred involvering. Første dag vil bidra til innspill fra avdelinger, seksjoner, arbeidsgrupper, studenter, styret.*

6. Eventuelt

- deltakelse KUF uke – E Østergaard

- deltakelse screenings / objekter?

*Rektor oppfordret dekanene til å* *minne fagansatte til å melde seg på Edvin Østergaards* Tematisering av refleksjon *som er del av KUF uken 24.-27. januar.*